* ร้านจะย้ายไปหนองหอยข้างก๋วยเตี๋ยวแชมป์ตามแผนที่วันที่ 15/2/2560 และมีอาหารอีสานขายเพิ่มขึ้น
กลับมาร้านนี้เป็นรอบที่สามแล้ว ร้านเกี๊ยวซ่าเป็นร้านที่ถ้าผ่านมาไม่มีทางรู้ว่าเป็นร้านอาหารญี่ปุ่นแน่นอนเพราะหน้าร้านไม่มีอะไรเลย ส่วนใหญ่มักเป็นขาประจำที่กลับมาทานกัน ที่กลับมาเพราะยังติดใจในรสชาติและราคาเหมือนเดิม ทุกครั้งที่มาจะมาลองเมนูใหม่ตลอด ราคาไม่แพงเริ่มที่ 40 บาทขึ้นไป มาวันนี้ลองไปอีก 3 อย่าง น้ำดื่มน้ำแข็งฟรีเช่นเดิม
- สเต๊กปลาทับทิม 75 บาท ชิ้นใหญ่มาก มาพร้อมผักผัดเนยและน้ำจิ้ม ความรู้สึกเหมือนทานปลากะพงมากกว่า ไม่มีก้างเลย ผักผัดเนยสดหอมไม่เหี่ยว ตัดเลี่ยนได้ดี เนื้อปลาไม่คาวหอมเนย ทานกับซอสอร่อยมากๆ แนะนำ และให้ 3.9/5
- ยำเนื้อ 60 บาท ปริมาณกลางๆเป็นเนื้อสไลด์ลวกสุกรองด้วยหอมดิบและซอสยำ ตัวเนื้อเหนียวน้อยหอมพอดีๆแทรกมันไม่คาวอร่อยมาก น้ำยำรสกลมกล่อมเปรี้ยวเค็มแบบพอดีๆ แนะนำเลย ให้ 3.8/5
- อุด้งเนื้อ 60 บาท ซุปหอมหวาน มาแบบร้อนๆ เส้นนิ่มมาตรฐานแต่ไม่เละรสหวานนิดๆ เนื้อนุ่มติดมันไม่คาวอร่อยเช่นเดิม ให้ 3.6/5
*ชุดข้าวปลาซาบะย่างซอส 90 บาท มาพร้อมข้าว ปลาซาบะชิ้นใหญ่เกินราคา เนื้อข้าวนุ่มอร่อยดี ตัวปลาย่างมากรอบนอกนุ่มใน ก้างนิ่มแบบชนิดที่เคี้ยวได้เลย ไม่แห้ง ไม่คาว รสชาติซอสหอมหวานเข้ากับเนื้อปลาได้ดีมากๆ น้ำสลัดและผักกลมกล่อมลงตัวพอดีมากๆ เป็นอีกร้านที่ทำซาบะย่างได้อร่อยสุดๆ แนะนำมากๆให้ 4.3/5
*เนื้อผัดขิง 70 บาท ปริมาณกลางๆ เนื้อเหนียวนิดๆ ไม่คาว รสโดยรวมติดเค็มไปหน่อย มีความหอมกลิ่นขิงฝอยนิดๆ ยังไม่ค่อยอร่อย ให้ 3.5 /5
*สเต๊กหมู 70 บาท หอมเนยตั้งแต่เสิร์ฟมา เนื้อหมูหั่นเต๋ามีความนุ่มไม่มากแต่ไม่คาว ผักผัดนุ่มหอมเนย รสของเนื้อหมูหอมเนยแต่แอบเค็มนำนิดๆ โดยรวมพอใช้ ให้ 3.6/5
*ปูอัด 60 บาท เนื้อปูอัดคุณภาพมากๆ เป็นกลิ่นของเนื้อปลาซูริมิเต็มๆ ไม่ผสมแป้งเลย อร่อยดี วาซาบิก็เข้มอร่อย ให้ 3.7/5
* สเต๊กแซลม่อนย่างซีอิ๊ว 100 บาท มีสองชิ้นขนาดกำลังดี มาแบบร้อนๆ เนื้อปลานุ่มไม่แน่นเกิน ไม่คาว ไม่เละ ย่างมาได้กำลังดีมาก ซอสหวานพอดีๆ ทานกับข้าวแล้วอร่อยมากๆ แนะนำเลย ไม่ควรพลาด ให้ 4.2/5
* เกี๊ยวซ่า 40 บาท มารอบนี้ทอดได้ดูน่าทานขึ้น แป้งกรอบนอก นุ่มแบบเกี๊ยวซ่าจริงๆ ไม่อมมัน ไส้หมูสับหอมพริกไทดำกำลังดี ไม่เค็มเหมือนรอบก่อน แนะนำให้ 3.8/5
* ไก่คลุกขิงทอด 70 บาท ทอดได้นุ่มไม่อมมัน กรอบนอกนุ่มใน เนื้อไก่หมักได้กำลังดี หอมขิงนิดๆทานกับน้ำจิ้มแนวทงคัตสึเข้ากันได้ดีมาก อร่อยจริงๆ ออกแนวๆคาราเกะ แนะนำเลย ให้ 4/5
ยอมรับเลยว่าร้านนี้ทำอร่อยทุกอย่าง เป็นร้านที่อาจจะดูไม่น่าเข้านัก มักมีเสียงเครื่องบินค่อนข้างดังในช่วงเย็นๆ ความสะอาดอาจไม่ถูกใจสำหรับบางคน แต่เรื่องรสชาติรับรองว่าอร่อยถูกใจแน่นอนจากที่ลองมาเกือบทุกเมนู โดยเฉพาะเมนูของทานเล่น ข้าวหน้าต่างๆและสเต๊ก เป็นร้านอาหารญี่ปุ่นที่ภายนอกดูไม่ออกเลยว่าใช่หรือเปล่าเพราะแทบไม่มีคนเลยต้องอ่านจากป้ายร้านถึงจะรู้เท่านั้น ถ้าไม่ใช่ขาประจำรับรองงงแน่นอน เวลาในการรอช้านิดๆ มาลองกันได้ ยังแนะนำเช่นเดิม